b'\n_START_ARTICLE_\nBroen over Drina\n_START_PARAGRAPH_\nBroen over Drina (serbokroatisk: Na Drini \xc4\x87uprija) er en roman af den jugoslaviske forfatter Ivo Andric. Han skrev den i Beograd i det nuv\xc3\xa6rende Serbien under anden verdenskrig. Bogen blev udgivet i 1945, og i 1961 vandt Ivo Andric Nobelprisen i litteratur for hele sit forfatterskab, men hovedsageligt for denne bog.\n_START_SECTION_\nBogens overordnede handling\n_START_PARAGRAPH_\nBogen handler om hvordan og hvorfor broen over floden Drina i det nuv\xc3\xa6rende Bosnien-Herzegovina blev bygget. Den behandler dog ogs\xc3\xa5 om hele det kulturelle og religi\xc3\xb8se milj\xc3\xb8 omkring broen, og livet i den by, Vi\xc5\xa1egrad, der ligger ved broen._NEWLINE_Temaet om sp\xc3\xa6ndinger mellem religi\xc3\xb8se og etniske grupper viste sig igen relevant, da Jugoslavien gik i opl\xc3\xb8sning. Der blev under den resulterende krig smidt lig fra de etniske udrensninger i floden fra broen, hvis navn er Mehmed Pa\xc5\xa1a Sokolovi\xc4\x87 Broen.'